Document ID: 31993R3163

ΚΑΝΟΝΙΣΜΟΣ (ΕΚ) αριθ. 3163/93 ΤΗΣ ΕΠΙΤΡΟΠΗΣ της 17ης Νοεμβρίου 1993 για τον καθορισμό του προβλεπομένου ισολογισμού στο πλαίσιο του ειδικού καθεστώτος για τον εφοδιασμό των μικρών νησιών του Αιγαίου Πελάγους με γαλακτομικά προϊόντα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2019/93 του Συμβουλίου της 19ης Ιουλίου 1993 για τη θέσπιση ειδικών μέτρων για ορισμένα γεωργικά προϊόντα προς όφελος των μικρών νησιών του Αιγαίου Πελάγους (1), και ιδίως το άρθρο 4,
Εκτιμώντας:
ότι ο κανονισμός (ΕΟΚ) αριθ. 2958/93 της Επιτροπής (2) έχει θεσπίσει τις κοινές λεπτομέρειες εφαρμογής του κανονισμού (ΕΟΚ) αριθ. 2019/93 όσον αφορά το ειδικό καθεστώς εφοδιασμού με ορισμένα γεωργικά προϊόντα καθώς και τα ποσά της ενίσχυσης-
ότι, για την εφαρμογή των διατάξεων των άρθρων 2 και 3 του κανονισμού (ΕΟΚ) αριθ. 2019/93 στον τομέα των γαλακτομικών προϊόντων, πρέπει να καθοριστεί ο προβλεπόμενος ισολογισμός του ετήσιου εφοδιασμού με γαλακτομικά προϊόντα των σχετικών νησιών, λαμβανομένου υπόψη του γεγονότος ότι οι άλλες διατάξεις προβλέπονται στον ανωτέρω αναφερόμενο κανονισμό εφαρμογής-
ότι, για να καταστεί δυνατή η άμεση εφαρμογή του ανωτέρω αναφερόμενου καθεστώτος, στο μέτρο πρέπει να ισχύει από την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων-
ότι τα μέτρα που πορβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γαλακτομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Για την εφαρμογή των άρθρων 2 και 3 του κανονισμού (ΕΟΚ) αριθ. 2019/93, οι ποσότητες γαλακτομικών προϊόντων του προβλεπόμενου ισολογισμού εφοδιασμού των μικρών νησιών του Αιγαίου Πελάγους, που απολαύουν κοινοτικής ενίσχυσης, είναι οι ακόλουθες, όσον αφορά το τέλος του έτους 1993 και το έτος 1994:
"(σε τόνους) ex 0403 10 Γιαούρτι Ομάδα Α 500 2 Ομάδα Β 1 250 5
2. Τα πιστοποιητικά ενισχύσεως είναι έγκυρα 60 ημέρες από την ημερομηνία της πραγματικής τους εκδόσεως.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 17 Νοεμβρίου 1993.

Labels: 17
19
5
3
18